SIR আবহে ডিজিটাল শংসাপত্র সংশোধনে অসহযোগিতার চিত্র কাঁকসা গ্রামে

কাঁকসা: ডিজিটাল জন্ম শংসাপত্র (Digital Death Certificate) নিতে গিয়ে নাজেহাল সাধারণ মানুষ। অভিযোগ, কাঁকসা (Kaksa) গ্রাম পঞ্চায়েতে গেলে আবেদনকারীদের ফিরিয়ে দেওয়া হচ্ছে, দেওয়া হচ্ছে না প্রয়োজনীয় সহায়তা। এই অভিযোগে বৃহস্পতিবার কাঁকসা ব্লক কংগ্রেসের কর্মীরা দলবেঁধে বিডিওর কাছে ডেপুটেশন জমা দেন।

কংগ্রেস নেতা ধর্মেন্দ্র শর্মা জানান, “সরকারের নির্দেশ থাকা সত্ত্বেও তৃণমূল পরিচালিত কাঁকসা গ্রাম পঞ্চায়েতে ডিজিটাল জন্ম শংসাপত্র দেওয়া হচ্ছে না। পঞ্চায়েতে গেলে সাধারণ মানুষকে ঘুরিয়ে দেওয়া হচ্ছে, কেউ সহযোগিতা করছে না।” তাঁর দাবি, প্রতিদিন সাধারণ মানুষকে হয়রানির শিকার হতে হচ্ছে। তাই বিডিও-র কাছে লিখিত অভিযোগ জমা দেওয়া হয়েছে। কংগ্রেস নেতৃত্বের দাবি, বিডিও দ্রুত পদক্ষেপের আশ্বাস দিয়েছেন।

আরও পড়ুন: পূর্ব বর্ধমান লোকসভার কেন্দ্রের সাংসদের মন্ত্যবে তুমুল শোরগোল, কী বললেন সাংসদ?

অভিযোগ উড়িয়ে দিয়ে কাঁকসা গ্রাম পঞ্চায়েতের উপ-প্রধান উজ্জ্বল মল্লিক বলেন, “কংগ্রেস প্রচারের আলোয় আসার জন্য মিথ্যা অভিযোগ করছে। যাদের নথি ঠিক আছে, তাদের শংসাপত্র দেওয়া হচ্ছে। যাদের কাগজে ভুল থাকে, তাদের সংশোধনের জন্য বলা হয়। কাউকে ফেরানো হচ্ছে না।” উজ্জ্বলবাবুর দাবি, সমস্ত অভিযোগ ভিত্তিহীন।

বিডিও অফিস সূত্রে জানা গিয়েছে, অভিযোগের বিষয়টি খতিয়ে দেখা হচ্ছে। প্রয়োজনে পঞ্চায়েতকে রিপোর্ট চাওয়া হতে পারে।